подбран съгласно член 30.
 Член 34
 График за цялостните прегледи
 Цялостният преглед се извършват съгласно графика, представен в приложение ХХII.
 ГЛАВА VI
 ПОЛИТИКИ, МЕРКИ И ПРОГНОЗИ
 Член 35
 Процедури за докладване на информация
 Държавите членки, подпомагани от Европейската агенция за околна среда съгласно член 42 от Регламент (ЕС) 2018/1999, използват електронната платформа, посочена в член 28 от Регламент (ЕС) 2018/1999, и свързаните с нея инструменти и образци на Комисията.
 Член 36
 Докладване относно националните системи за политики и мерки и прогнози
 Държавите членки предоставят описание на своите национални системи за докладване относно политиките и мерките или групите мерки и относно прогнозите, посочени в приложение VI, буква а) към Регламент (ЕС) 2018/1999, като спазват формàта, представен в приложение XXIII към настоящия регламент.
 Член 37
 Докладване относно националните политики и мерки
 1. Държавите членки докладват информация относно своите национални политики и мерки или групи мерки, посочени в приложение VI, буква в) към Регламент (ЕС) 2018/1999, като спазват форматите, представени в приложение ХХIV към настоящия регламент.
 2. Държавите членки предоставят следната информация в текстов формат:
 а)
 актуална информация за техните дългосрочни стратегии, посочена в приложение VI, буква б) към Регламент (ЕС) 2018/1999;
 б)
 планираните допълнителни политики и мерки, посочени в приложение VI, буква г) от Регламент (ЕС) 2018/1999;
 в)
 връзките между различните политики и мерки и начина, по който те съдействат за реализацията на различните прогнозни сценарии, както е посочено в приложение VI, буква д) към Регламент (ЕС) 2018/1999.
 Член 38
 Докладване относно националните прогнози
 1. Държавите членки докладват информация относно своите национални прогнози за антропогенните емисии на парникови газове по източници и за поглъщанията по поглътители, структурирани по вид газ или групи газове, както е посочено в член 18, параграф 1, буква б) и в приложение VII, буква а) от Регламент (ЕС) 2018/1999, като спазват формàта, представен в приложение ХХV към настоящия регламент.
 2. Държавите членки предоставят допълнителната информация относно своите национални прогнози за антропогенните емисии на парникови газове по източници и за поглъщанията по поглътители, посочена в приложение VII към Регламент (ЕС) 2018/1999, в текстов формат, като посочват:
 а)
 прогнозните резултати за общите количества емисии на парникови газове, емисиите, включени в обхвата съответно на Регламент (ЕС) 2018/842 и Директива 2003/87/ЕО, както и за очакваните емисии по източници и поглъщанията от поглътители, които са включени в обхвата на Регламент (ЕС) 2018/841, в съответствие с приложение VII, буква б) към Регламент (ЕС) 2018/1999;
 б)
 резултатите от анализа на чувствителността, извършен съгласно приложение VII, буква г) към Регламент (ЕС) 2018/1999:
 (1)
 относно общите докладвани емисии на парникови газове, заедно с кратко описание на това кои параметри варират и как;
 (2)
 разделени между общи емисии, обхванати съответно от Директива 2003/87/ЕО и Регламент (ЕС) 2018/842, и очакваните емисии по източници и поглъщанията от поглътители, обхванати от Регламент (ЕС) 2018/841, когато такива данни са налични;
 в)
 годината на данните от инвентаризацията (базова година) и годината на доклада за инвентаризацията, използвани като отправна точка за прогнозите;
 г)
 използваните за прогнозите методологии, включително кратко описание на използваните модели и техния секторен, географски и времеви обхват, препратки за допълнителна информация